**ΠΡΟΣΚΛΗΣΗ**

**ΣΥΜΜΕΤΟΧΗΣ ΣΕ ΣΕΜΙΝΑΡΙΑ ΣΤΟ ΠΛΑΙΣΙΟ ΤΟΥ ΕΡΓΟΥ CAROUSEL**

Στο πλαίσιο του έργου CAROUSEL o Δήμος Χάλκης, σε συνεργασία με το Δίκτυο Νησιωτικών Επιμελητήριων Ευρωπαϊκής Ένωσης (INSULEUR), σας προσκαλούν να συμμετάσχετε σε έναν πολύ ενδιαφέρον κύκλο σύντομων σεμιναρίων κατάρτισης με θέμα:

***«Δημιουργία, καινοτομία και νέες ευκαιρίες με upcycling»***

Ο κύκλος αυτός των σεμιναρίων θα διοργανωθεί με υβριδικό τρόπο μέσα στον μήνα Οκτώβριο και αποτελείται από τις παρακάτω 3 θεματικές ενότητες, συνολικής διάρκειας 8 ωρών:

* **1η Ενότητα** (3 ώρες με φυσική παρουσία, Δημαρχείο Χάλκης, Δευτέρα 6 Οκτωβρίου 2025 10:00-13:00): Aναβάθμιση προϊόντων ανακύκλωσης. Έννοια, Οφέλη και Όραμα.
* **2η Ενότητα** (2 ώρες διαδικτυακά, Δευτέρα 13 Οκτωβρίου 2025 17:00-19:00) Καλές πρακτικές και παραδείγματα αναβάθμισης υλικών ανακύκλωσης.
* **3η Ενότητα** (3 ώρες με φυσική παρουσία, Δημαρχείο Χάλκη, Παρασκευή 17 Οκτωβρίου 2025 17:00-20:00): Μελέτης Περίπτωσης για την δημιουργία Κοινότητας και Αγοράς Αναβαθμισμένων Υλικών Ανακύκλωσης στον Δήμο Χάλκης.

Ο Κύκλος αυτός Σεμιναρίων αποτελεί μέρος της προσπάθειας του Δήμου Χάλκης για την δημιουργία ενός τοπικού κυκλικού οικοσυστήματος στο νησί της Χάλκης όπου θα προωθηθεί και θα εφαρμοστεί πιλοτικά η αγορά CAROUSEL (Market Place) — μια καινοτόμο πλατφόρμα που καλύπτει όλα τα στάδια της αναβάθμισης των υλικών: από τη συλλογή και την επεξεργασία, έως την προώθηση και πώληση των τελικών προϊόντων. Αντίστοιχες δράσεις υλοποιούνται στην Ιταλία, στην Σλοβενία και στην Σερβία, με στόχο την επέκταση του μοντέλου σε όλη την περιοχή ADRION.

***Τι περιλαμβάνει η συμμετοχή σας στα σεμινάρια;***

* Παρακολούθηση δια ζώσης και διαδικτυακών εκπαιδευτικών σεμιναρίων
* Συμμετοχή στην εκπόνηση Μελέτης Περίπτωσης για την δημιουργία Κοινότητας και Αγοράς Αναβαθμισμένων Υλικών Ανακύκλωσης στον Δήμο Χάλκης.

Μετά την ίδρυση της Κοινότητας Αναβαθμισμένων Υλικών Ανακύκλωσης στον Δήμο Χάλκης, που θα ακολουθήσει, θα έχετε ως μέλος αυτής την δυνατότητα:

* Συμμετοχής στην διαμόρφωση της δομής και της κατεύθυνσης της αγοράς CAROUSEL, μέσω της συμμετοχικής διαδικασίας
* Λήψης υπηρεσιών mentoring
* Πρόσβασης σε εργαλεία, υποστήριξη και καινοτόμες πρακτικές σχετικές με το upcycling

**Εάν ενδιαφέρεστε να συμμετάσχετε παρακαλούμε συμπληρώστε την φόρμα συμμετοχής στον παρακάτω σύνδεσμο μέχρι τις 1 Οκτωβρίου 2025.**

[**ΠΑΤΗΣΤΕ ΕΔΩ**](https://forms.gle/NYxZnBfhuhobdroh8)

**Οι συμμετέχοντες στον παραπάνω κύκλο σεμιναρίων θα λάβουν ηλεκτρονικά σχετικό ψηφιακό εκπαιδευτικό  υλικό, καθώς και βεβαιώσεις συμμετοχής μετά την ολοκλήρωση των σεμιναρίων.**

Ο Κύκλος αυτός Σεμιναρίων αποτελεί μέρος της προσπάθειας του Δήμου Χάλκης για την δημιουργία ενός τοπικού κυκλικού οικοσυστήματος στο νησί της Χάλκης όπου θα προωθηθεί και θα εφαρμοστεί πιλοτικά η αγορά CAROUSEL (Market Place) — μια καινοτόμο πλατφόρμα που καλύπτει όλα τα στάδια της αναβάθμισης των υλικών: από τη συλλογή και την επεξεργασία, έως την προώθηση και πώληση των τελικών προϊόντων. Αντίστοιχες δράσεις υλοποιούνται στην Ιταλία, στην Σλοβενία και στην Σερβία, με στόχο την επέκταση του μοντέλου σε όλη την περιοχή ADRION.

*Το έργο CAROUSEL, προωθεί την κυκλική οικονομία δημιουργώντας μια αγορά αναβαθμισμένων ανακυκλώσιμων υλικών, εφαρμόζοντας πιλοτικά προσεγγίσεις και λύσεις που αυξάνουν το επίπεδο του κυκλικού τρόπου ζωής σε μικρά χωριά και οδηγούν σε αλλαγές συμπεριφοράς στους πολίτες, τις επιχειρήσεις και τις τοπικές δημόσιες αρχές. Το έργο συγκεντρώνει εταίρους από έξι χώρες και δίνει έμφαση στη συμμετοχή μικρών κοινοτήτων, με στόχο τη σταδιακή επέκτασή του σε ολόκληρη την περιοχή ADRION.*